**TYÖAIKAPANKKI**

1. **Tausta ja tarkoitus**

Tällä sopimuksella sovitaan työpaikalla tai yrityksessä sovellettavan työaikapankki-järjestelmän käyttöönotosta.

Työaikapankilla tarkoitetaan työ- ja vapaa-ajan yhteensovitusjärjestelyä, jolla työaikaa, ansaittuja vapaita tai vapaa-ajaksi muutettuja rahamääräisiä etuuksia voidaan säästää, lainata ja yhdistää toisiinsa pitkäjänteisesti.

Järjestelmän tarkoituksena on tukea yrityksen tuottavuutta ja kilpailukykyä sekä työntekijöiden työssä jaksamista ja ottaa huomioon työntekijöiden yksilölliset tarpeet.

Työaikapankkijärjestelmässä sovelletaan

\_\_ suunnittelu- ja konsulttialan toimihenkilöiden työehtosopimusta

\_\_ suunnittelu- ja konsulttialan ylempien toimihenkilöiden työehtosopimusta

sekä työaikalainsäädäntöä.

1. **Soveltamisala**

Työaikapankkijärjestelmän piiriin kuuluu

\_\_ yrityksen koko henkilöstö

\_\_ toimihenkilöt

\_\_ ylemmät toimihenkilöt

\_\_ jokin nimetty osasto/liiketoiminto

Työaikapankkia voidaan soveltaa myös määräaikaisessa työsuhteessa oleviin henkilöihin, mikäli muut edellytykset täyttyvät.

1. **Työaikapankin osatekijät eli työaikapankkiin kerrytettävät erät**

Työaikapankkiin voi kerryttää vain aikaa, ei rahaa. Työntekijä voi halutessaan siirtää työaikapankkiin työaikaa, vapaita tai aikaperusteiseksi muutettuja rahamääräisiä etuuksia.

Työaikapankkiin kerrytettäviä osatekijöitä ovat

* liukuvan työajan saldo, seuraavin edellytyksin: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* lisätyö (peruspalkka/lisätyökorotus/koko palkka lisätyön ajalta)
* ylityö (peruspalkka/ylityökorotus/koko palkka ylityön ajalta)
* sunnuntaityö (peruspalkka/sunnuntaityökorotus/koko palkka sunnuntaityön ajalta)
* työajan lyhennysvapaat
* vapaa-aikana tehdyn työmatkan matkatunnit
* lomarahavapaa tai sen osa
* vapaaksi vaihdettu tulos-, bonus- tai voittopalkkio
* vapaaksi vaihdetut vuorolisät, olosuhdelisät, varallaolokorvaus ym.
* säännöllinen työaika (ei Pro)

1. **Työaikapankin saldoraja**

Työaikapankin enimmäismäärä on + \_\_\_ tuntia.

1. **Työaikapankin käyttäminen**

Menettelytavat, joilla yksittäinen työntekijä ilmoittaa liittyvänsä työaikapankkiin:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Työntekijä ja hänen esimiehensä sopivat tuntien siirtämisestä työaikapankkiin.

Työntekijä ja työnantaja sopivat pankkivapaan ajankohdasta.

Mikäli työnantaja ja työntekijä eivät pääse sopimukseen vapaan ajankohdasta, työntekijän on ilmoitettava työnantajalle pankkivapaan pitämisestä viimeistään neljä kuukautta ennen vapaan alkamista.

1. **Palkkaperuste**

Työaikapankkiin perustuvia vapaita pidettäessä työntekijälle maksetaan pitämisajankohdan mukainen normaali palkka.

Pankkivapaa-ajan palkka maksetaan palkkakauden tavanomaisena palkanmaksupäivänä.

1. **Työajan tasoittumisjakson pituus**

Pankkituntisaldolla ei ole tasoittumisjaksoa työsuhteen kestäessä.

Pankkituntisaldoa tarkastellaan työntekijän ja esimiehen välillä kolmen kuukauden välein/kaksi kertaa vuodessa/ kerran vuodessa (esimerkiksi kehityskeskustelun yhteydessä) tai muulla sovitulla tavalla.

Luottamusmiehelle annetaan yhteenveto pankkisaldoista kaksi kertaa vuodessa.

1. **Sovitun pankkivapaan siirtyminen**

Sovitun pankkivapaan perumisesta tai aloituksen siirtämisestä sekä pankkivapaan ennenaikaisesta keskeyttämisestä sovitaan työnantajan ja työntekijän kesken.

Työntekijä voi siirtää kokonaisen sovitun pankkivapaapäivän (-päivät), mikäli hän tulee työkyvyttömäksi ennen pankkivapaata tai sen aikana. Työkyvyttömyydestä ilmoitetaan kuten muutoinkin.

TAI

Jos työntekijä on pankkivapaan alkaessa synnytyksen, sairauden tai tapaturman vuoksi työkyvytön, vapaa on hänen pyynnöstään siirrettävä myöhempään ajankohtaan. Työntekijällä on pyynnöstään oikeus pankkivapaan siirtämiseen myös, jos tiedetään, että hän joutuu lomansa aikana sellaiseen sairaanhoitoon tai muuhun siihen rinnastettavaan hoitoon, jonka aikana hän on työkyvytön.

Jos synnytyksestä, sairaudesta tai tapaturmasta johtuva työkyvyttömyys alkaa pankkivapaan aikana, työntekijällä on oikeus pyynnöstään saada siirretyksi kuusi päivää ylittävät työkyvyttömyyspäivät. Oikeutta vapaan siirtämiseen ei kuitenkaan ole silloin, kun työntekijä on aiheuttanut työkyvyttömyytensä tahallaan tai törkeällä huolimattomuudellaan.

Työntekijän on viivytyksettä pyydettävä työnantajalta pankkivapaan siirtoa sekä työnantajan pyynnöstä esitettävä luotettava selvitys työkyvyttömyydestään.

1. **Työsuhteen päättyminen tai henkilön siirtyminen toiseen yksikköön/tehtävään**

Jos työntekijällä on työsuhteen päättyessä työaikapankissa kertynyttä saldoa, voidaan sitä hänen halutessaan käyttää irtisanomisaikana. Muutoin saldo korvataan rahana viimeistään lopputilin maksamisen yhteydessä.

Yritys- tai työpaikkakohtaisesti voidaan harkita, onko paikallisesti tarpeen sopia periaatteista, joiden mukaan pääsääntöisesti vapaana annettavat työaikapankkikertymät voidaan nollata tai korvata myös rahana silloin, kun työntekijän työtehtävät tai palkkaperusteet muuttuvat olennaisesti.

1. **Pankkivapaan työssäolon veroisuus**

Kokonaisina työpäivinä annettavat vapaat luetaan työssäolon veroiseksi ajaksi vuosiloman pituutta laskettaessa.

1. **Sopimuksen voimaantulo**

Tämä sopimus astuu voimaan 1.1.20xx ja on voimassa toistaiseksi.

Järjestelmän toimivuutta tulee tarkastella vuosittain. Ensimmäinen tarkastelupiste on 6 kuukauden kuluttua tämän sopimuksen voimaantulosta.

1. **Erimielisyydet työaikapankin soveltamisessa**

Työpaikalla ratkaistaan työaikapankkia koskevat erimielisyydet työehtosopimuksen neuvottelujärjestyksen mukaisesti.

1. **Sopimuksen irtisanominen**

Työaikapankkisopimuksen irtisanomisaika on kuusi kuukautta. Työaikasaldojen tasaamisesta työaikapankkisopimuksen irtisanomisajan puitteissa sovitaan työnantajan ja työntekijän välillä. Mikäli aika- tai rahasaldoja ei ole tasattu tämän irtisanomisajan kuluessa, niiden maksaminen ja takaisin periminen suoritetaan kuten työsuhteen päättyessä.

Työnantaja Luottamusmies

SOVELTAMISOHJEET

1. Työaikapankkijärjestelmästä sovitaan työnantajan ja luottamusmiehen välillä.

Pro: suunnittelu- ja konsulttialan toimihenkilöiden työehtosopimuksessa ei ole nimenomaista määräystä työaikapankista kuten ylemmillä toimihenkilöillä. Toimihenkilöiden työehtosopimuksessa on kuitenkin määräys joustovapaasta. Joustovapaa on asiallisesti työaikapankkijärjestelmä. Siinäkin työaikaa, vapaita tai vapaa-ajaksi muutettuja etuuksia voidaan säästää ja yhdistää toisiinsa. Tällöin työaikapankkisopimuksen tulee täyttää joustovapaan ehdot. Vaihtoehtoisesti alalla voidaan sopia työaikapankista työaikalain nojalla.

Työaikapankin osatekijöiksi sovittujen erien antamista koskevat aika- ja muut rajoitteet syrjäytyvät työaikapankkisopimuksella, ellei toisin sovita. Ne siis menettävät alkuperäisen luonteensa ja ne korvataan työaikapankkia koskevien säännösten mukaan.

Tämä ohjeistus on laadittu niin, että työehtosopimusten ja lainsäädännön vaatimukset on huomioitu.

1. Järjestelmä voi olla rajattu koskemaan vain osaa työntekijöistä. Rajauksilla ei tule kuitenkaan asettaa ketään perusteettomasti eriarvoiseen asemaan.
2. Työaikapankin osatekijällä tarkoitetaan työaikapankkiin säästettäviä työaikoja, vapaa-aikoja sekä vapaa-ajaksi muunnettuja rahamääräisiä etuuksia.

Työntekijällä on oikeus siirtää työaikapankkiin hänen henkilökohtaiselle tililleen sopimuksen mukaisia osatekijöitä joko osin tai kokonaisuudessaan. Rahaperusteiset korvaukset muutetaan ajaksi sovittujen sääntöjen mukaisesti.

**3.1. Liukuvan työajan saldojen siirtomahdollisuus**

Liukuvan työajan saldo ja työaikapankin saldo kertyvät erikseen. Henkilön kanssa erikseen sovittaessa liukuvan työajan saldoa voidaan siirtää työaikapankkiin. Tämän jälkeen saldo on työaikapankkisaatavaa ja se annetaan vapaana työaikapankkia koskevien määräysten mukaan. Sopia voidaan esim. että 40 tuntia ylittävä liukumasaldo voidaan sopia siirrettäväksi työaikapankkiin, kuitenkin siten, että työaikapankkiin voidaan siirtää enintään 60 tuntia kuuden kuukauden seurantajaksoa kohden.

**3.2. Lisä-, yli- ja sunnuntaityö**

Työaikapankkiin voidaan sopia siirrettäväksi lisä-, ylityö- ja sunnuntaityötunneista vain peruspalkka, vain korotusosa tai molemmat. Jos vain peruspalkka siirretään työaikapankkiin, korotusosa ja muut aikapalkan ylittävät erät (esim. vuorolisät) maksetaan ylityön tms. palkanmaksun yhteydessä. Vapaaksi siirretyt ylityötunnit raportoidaan ylityönä.

**3.3. Vapaa-aikana tehdyn työmatkan matkatunnit**

Työnantaja ja työntekijä voivat sopia, että matkatunnit tai osa niistä siirretään työaikapankkiin.

**3.4. Lomarahavapaa (ja säästövapaa)**

Työntekijä ja työnantaja voivat sopia, että lomarahavapaa tai sen osa siirretään työaikapankkiin.

Vuosilomalain/työehtosopimuksen tarkoittamaa säästövapaata koskevien pakottavien säännösten vuoksi ei suositella säästövapaan liittämistä osaksi työaikapankkia.

**3.5. Säännöllinen työaika**

Säännöllinen työaika on syytä pitää erillään työaikapankkijärjestelmästä. Työaikapankki ei myöskään muuta eikä korvaa voimassa olevia työaikajärjestelmiä, kuten mahdollisesti käytössä olevaa liukumajärjestelmää tai työajan tasoittumisjärjestelmää.

Pro: Säännöllistä työaikaa ei voi sopia toimihenkilöitä koskevan työaikapankin osatekijäksi liukuvaa työaikaa lukuun ottamatta (ks. ohjeen kohta 3.1). Säännöllisen työajan tulee toimihenkilöiden työehtosopimuksen pakottavien määräysten mukaan tasoittua työehtosopimuksen mukaisiin keskimääriin enintään vuoden pituisena ajanjaksona. Työaikapankissa ei ole tasoittumisjaksoa, joten säännöllinen työaika ei sovellu työaikapankin osatekijäksi.

Työaikapankkijärjestelmä on tarkoitettu käytettäväksi säännöllisen työajan lisäksi ja rinnalla pyrittäessä sovittamaan yhteen työ- ja vapaa-aikaa pitkäjänteisesti.

1. Työaikapankin saldo muuttuu jatkuvasti sen mukaan, miten työtunteja siirretään pankkiin tai vapaa-aikaa otetaan käyttöön pankista. Henkilökohtaiselle saldolle on sovittava enimmäisraja, jota ei saa ylittää. Suositus enimmäisrajaksi on 6 kuukauden suuruinen säästö (palkkaturvan enimmäismäärä). Enimmäisrajoista sovittaessa on otettava huomioon, että työaikapankkijärjestelmän tavoitteena on mahdollistaa tarvittaessa pitkäaikaisenkin vapaan pitäminen.

On myös mahdollista sopia, että työaikapankista voidaan lainata vapaata, mutta tällöin on syytä sopia siitä, miten lainattu vapaa tehdään takaisin.

1. Työaikapankin käyttäminen on yksittäiselle työntekijälle vapaaehtoista.
2. Jos yrityksessä on käytössä useita eri palkkaperusteita tai palkkaustapoja (kuten merkittävät tulospalkkiot), on syytä sopia, että vapaalta maksetaan säännönmukainen tai keskimääräinen palkka vuosilomalain mukaisesti (3 luvun 9 § ja 10 §).
3. Vapaa säilyy vanhentumattomana työaikapankissa koko työntekijän työsuhteen ajan. Työsuhteen päättyessä työaikapankkisaatavat vanhenevat kahden vuoden kuluessa työsuhteen päättymispäivästä kuten palkkasaatavat.
4. Sopimuksessa tulee sopia pelisäännöt sen varalta, että työntekijä tulee työkyvyttömäksi ennen sovitun tai ilmoitetun pankkivapaan alkamista tai sen aikana. Suosittelemme, että paikallisesti sovitaan, että pankkivapaat siirtyvät työkyvyttömyystilanteessa. Vaihtoehtoisesti voidaan sopia vuosilomalain 25 §:n mukaisesta menettelystä.
5. Myös työsuhteen päättymistilanteissa työaikasaldon käyttämisestä vapaina on lähtökohtaisesti sovittava. Mikäli asiasta ei sovita ja työaikapankissa on saldoa työsuhteen päättyessä, kertynyt saldo korvataan rahana.
6. Tästä on syytä sopia erikseen. Lisäksi on huomattava, että mikäli työntekijä on pitänyt viikolla työaikapankkivapaata ja tulee viikonloppuna työhön, ylityökorvauksesta tulee sopia erikseen.
7. Työaikapankkisopimuksen irtisanomisajan pituudesta voidaan sopia paikallisesti.